ธ.ก.ส.ชูผลิตภัณฑ์เงินฝาก-สินเชื่อร่วมงาน MONEY EXPO ครั้งที่ 15
นายสมศักดิ์ กังธีระวัฒน์ รองผู้จัดการ ธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. ได้นำผลิตภัณฑ์ทางการเงินทั้งด้านเงินฝากและสินเชื่อเข้าร่วมงาน มหกรรมการเงิน ครั้งที่ 15 MONEY EXPO 2015 ระหว่างวันที่ 7-10 พฤษภาคม 2558
29 เม.ย. 2558

นายสมศักดิ์ กังธีระวัฒน์ รองผู้จัดการ ธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. ได้นำผลิตภัณฑ์ทางการเงินทั้งด้านเงินฝากและสินเชื่อเข้าร่วมงาน มหกรรมการเงิน ครั้งที่ 15 MONEY EXPO 2015 ระหว่างวันที่ 7-10 พฤษภาคม 2558
โดย ธ.ก.ส.ได้นำผลิตภัณฑ์ด้านการเงิน 4 ประเภทที่เป็นจุดเด่นให้บริการแก่ผู้เข้าร่วมงาน ประกอบไปด้วย “เงินฝากดอกเบี้ยสุขใจ 11” เปิดบัญชีขั้นต่ำ 50,000 บาท สูงสุดไม่เกิน 20 ล้านบาท สามารถเลือก ความสุขได้ใน 3 รูปแบบ คือ เงินฝาก13 เดือน ดอกเบี้ยสูงสุด 2.66% เฉลี่ย 2.6% ต่อปี เงินฝาก 16 เดือน ดอกเบี้ย สูงสุด 3.40% เฉลี่ย 2.8% ต่อปี เงินฝาก 21 เดือน ดอกเบี้ยสูงสุด 3.78% เฉลี่ย 2.9% ต่อปี รับดอกเบี้ยทบต้นทุกเดือน
โดยบุคคลธรรมดาไม่ต้องเสียภาษี “เงินฝากยิ้มทวี” เงินฝากคู่ประกันดอกเบี้ยเงินฝาก 5% ต่อปี เปิดรับฝากขั้นต่ำ 20,000 บาท ระยะเวลาการฝากเงิน 12 เดือน พร้อมทำประกันชีวิต สามารถฝากได้สูงสุดไม่เกินจำนวนเงินเอาประกัน ซึ่งสามารถนำไปลดหย่อนภาษีได้ “เงินฝากออมทรัพย์ทวีโชค” ยิ่งฝาก ยิ่งได้ ต่อที่ 1 ได้ดอกเบี้ย ต่อที่ 2 ได้ลุ้น รางวัลใหญ่ต่างๆ มากมาย จับรางวัลระดับจังหวัดปีละ 2 ครั้ง และระดับประเทศอีก 1 ครั้ง เพียงฝากครบทุก 2,000 บาท ติดต่อกันไม่น้อยกว่า 3 เดือน “สลากออมทรัพย์ ธ.ก.ส.” ฝากเพียงหน่วยละ 100 บาท ระยะเวลาฝาก 3 ปี ได้รับ ดอกเบี้ยหน่วยละ 2.50 บาท คิดเป็นอัตราดอกเบี้ยร้อยละ 0.83 บาทต่อปี ไม่เสียภาษีดอกเบี้ยเงินฝาก พร้อมลุ้นโชค รางวัลที่ 1 จำนวน 10 ล้านบาท ทุกวันที่ 16 ของเดือน พร้อมรางวัลเงินสดอื่น ๆ อีกมากมาย
นอกจากนี้ยังมีบริการให้คำปรึกษาด้านสินเชื่อแก่ผู้เข้าร่วมงาน ประกอบไปด้วย “สินเชื่อ 108 อาชีพ” ต่อยอดความฝันให้ทุกอาชีพ กู้ง่าย ๆ ไม่ต้องมีหลักทรัพย์ค้ำประกัน โดยผู้กู้ต้องเป็นผู้มีสัญชาติไทย อายุ 20 ปีขึ้นไป ประกอบกิจการส่วนตัว/อาชีพรับจ้าง ทำงานประจำ สำหรับเอกสารประกอบการขอกู้ ประกอบไปด้วย สำเนาทะเบียนบ้าน และ สำเนาบัตรประชาชน สำเนาเอกสารสิทธิ์ในทรัพย์สินที่เสนอเป็นหลักประกัน ใบรับรองเงินเดือน พร้อมสมุดบัญชีเงินฝากที่แสดงการโอน (ฉบับจริง) และกรณีเจ้าของกิจการ ต้องแสดงหลักฐานการชำระภาษี และ “สินเชื่ออุ่นใจ คนไกลบ้าน” กู้ง่าย…แม้ไกลบ้าน ทำงานต่างจังหวัดก็สามารถกู้ได้ วงเงินกู้สูงสุด 100,000 บาท ผ่อนชำระหนี้คืนสูงสุด 5 ปี อัตราดอกเบี้ยเพียง 1 บาทต่อเดือน ฟรีพร้อมประกันชีวิตสูงสุด 100,000 บาท